Auranmaa

Auranmaa on Varsinais-Suomen pohjoisosassa sijaitseva historiallis-maantieteellinen alue, joka kuuluu Loimaan seutukuntaan. Asukkaita alueella on noin 20 000.

Auranmaan alueeseen kuuluvat kaikki Loimaan seutukunnan kunnat Loimaata lukuun ottamatta sekä Lietoon vuonna 2015 liitetty Tarvasjoki, joka kuuluu nykyisin Turun seutukuntaan.

Alueella ilmestyy Auranmaan Viikkolehti -niminen paikallislehti, jonka levikki oli 8 129 vuonna 2014. Muissa yhteyksissä Auranmaa esiintyy muun muassa alueella toimivien järjestöjen nimissä.

 Kunnat 

 23px Aura
 23px Koski Tl
 23px Lieto
 23px Tarvasjoki

 23px Marttila
 23px Oripää
 23px Pöytyä
 23px Karinainen
 23px Yläne (joissain yhteyksissä)

 Auranmaan kunta 
2010-luvulla Aura ja Pöytyä suunnittelivat yhdistymistä Auranmaa-nimiseksi kunnaksi. Muodostuneen kunnan väkiluku olisi ollut noin 12 400. Hanke kariutui lopullisesti vuonna 2015 molempien kuntien talousvaikeuksien vuoksi.

Lähteet

Luokka:Varsinais-Suomi
Luokka:Suomen maakuntien osat
Luokka:Toteutumattomat kuntasuunnitelmat